

**KLAIPĖDOS MIESTO SAVIVALDYBĖS**

**ADMINISTRACIJOS DIREKTORIUS**

**ĮSAKYMAS**

**DĖL VIETOVĖS LYGMENS TERITORIJŲ PLANAVIMO DOKUMENTŲ KOREKTŪROS RENGIMO TIKSLŲ**

Nr.

Klaipėda

Vadovaudamasis Lietuvos Respublikos teritorijų planavimo įstatymo 24 straipsnio 5 dalimi ir Klaipėdos miesto savivaldybės administracijos direktoriaus 2021 m. gruodžio 28 d. įsakymu Nr. AD1-1513 „Dėl pritarimo vietovės lygmens teritorijų planavimo dokumentų koregavimo iniciatyvai“:

1. Nustatau, kad pradedama rengti vietovės lygmens teritorijų planavimo dokumentų – Girulių detaliojo plano, patvirtinto Klaipėdos miesto savivaldybės tarybos 2005 m. gegužės 26 d. sprendimu Nr. T2-177 „Dėl Girulių detaliojo plano patvirtinimo“, ir Apie 34 ha teritorijos Giruliuose, Klaipėdoje, detaliojo plano, patvirtinto Klaipėdos miesto savivaldybės administracijos direktoriaus 2015 m. liepos 24 d. įsakymu Nr. AD1-2228 „Dėl apie 34 ha teritorijos Giruliuose, Klaipėdoje, detaliojo plano patvirtinimo“, korektūra suplanuotų teritorijų dalyse – žemės sklypui Šlaito g. 8 ir jo gretimybėms. Korektūros rengimo tikslai – teisės aktų nustatyta tvarka pakeisti žemės sklypo Šlaito g. 8 ribas ir plotą (padalijant sklypą) ir detalizuojant bendrojo plano sprendinius naujai suformuotiems sklypams nustatyti teritorijos naudojimo reglamento reikalavimus, neprieštaraujančius įstatymų ir kitų teisės aktų reikalavimams bei Teritorijų planavimo įstatymo 4 straipsnio 4 dalyje nurodytų teritorijų planavimo dokumentų sprendiniams; nustatytiplanuojamos teritorijos aprūpinimo inžineriniais tinklais būdus ir susisiekimo komunikacijas, joms funkcionuoti reikalingų servitutų poreikį.

2. Įpareigoju Urbanistikos ir architektūros skyrių parengti planavimo darbų programą, joje nustatyti nagrinėjamą teritoriją, teritorijų planavimo proceso inicijavimo sutarties projektą ir pateikti teritorijų planavimo dokumento korektūros rengimo iniciatoriui UAB „Pajūrio krašto NT“.

3. Įpareigoju Urbanistikos ir architektūros skyrių paskelbti šį įsakymą Klaipėdos miesto savivaldybės interneto svetainėje ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (TPDRIS).

Šis įsakymas gali būti skundžiamas Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administraciniam teismui, skundą (prašymą) paduodant bet kuriuose šio teismo rūmuose, per vieną mėnesį nuo šio įsakymo paskelbimo dienos.

|  |  |
| --- | --- |
| Savivaldybės administracijos direktoriaus pavaduotojas,  pavaduojantis Savivaldybės administracijos direktorių | Andrius Dobranskis |